CELEX: 32016R2293
Language: hu
Date: 2016-12-16 00:00:00
Title: A Bizottság (EU) 2016/2293 végrehajtási rendelete (2016. december 16.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

17.12.2016   
            
            
               HU
            
            
               Az Európai Unió Hivatalos Lapja
            
            
               L 344/79
            
         A BIZOTTSÁG (EU) 2016/2293 VÉGREHAJTÁSI RENDELETE
   (2016. december 16.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének d) pontjára,
   mivel:
   
               (1)
            
            
               A 2658/87/EGK rendelettel árunómenklatúrát (a továbbiakban: KN) hoztak létre azzal a céllal, hogy egyidejűleg teljesüljenek mind a Közös Vámtarifa, mind az Unió külkereskedelmi statisztikái és az áruk importjára és exportjára vonatkozó egyéb uniós szakpolitikák által támasztott követelmények.
            
         
               (2)
            
            
               (EU) 2016/1885 (2) számú határozatával a Tanács megkötötte az Európai Unió és a Kínai Népköztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodást (a továbbiakban: a megállapodás). A megállapodás két termékkategória esetében a vámok csökkentéséről rendelkezik. Az Unió és Kína értesítették egymást a megállapodás hatálybalépéséhez szükséges belső eljárásaik lezárásáról, így a megállapodás 2017. január 1-jén hatályba lép.
            
         
               (3)
            
            
               Az (EU) 2016/1885 határozatban előírt intézkedéseket érvényre kell juttatni a Közös Vámtarifában. A 2658/87/EGK rendelet I. mellékletét ezért ennek megfelelően módosítani kell.
            
         
               (4)
            
            
               A vámtételek módosításait a megállapodás hatálybalépésének napjától kell alkalmazni. Ennek a rendeletnek ezért a lehető leghamarabb hatályba kell lépnie.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2658/87/EGK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2017. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 16-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 256., 1987.9.7., 1. o.
   
   
      (2)  A Tanács 2016. október 18-i (EU) 2016/1885 határozata az Európai Unió és a Kínai Népköztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáin szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről (HL L 291., 2016.10.26., 7. o.).
   
      MELLÉKLET
      A 2658/87/EGK rendelet I. mellékletének második része a következőképpen módosul:
      
                  1.
               
               
                  a XII. áruosztályban, a 64. fejezetben a 6404 19 90 KN-kódra vonatkozó sor helyébe a következő szöveg lép:
                  
                              „6404 19 90 
                           
                           
                              
                                          – – –
                                       
                                       
                                          Más
                                       
                                    
                           
                              16,9
                           
                           
                              pa”;
                           
                        
            
                  2.
               
               
                  a XVI. áruosztályban, a 84. fejezetben a 8415 10 90 KN-kódra vonatkozó sor helyébe a következő szöveg lép:
                  
                              „8415 10 90 
                           
                           
                              
                                          – –
                                       
                                       
                                          Szétválasztott rendszer
                                       
                                    
                           
                              2,5
                           
                           
                              —”.